Public procurement notice: Prior Information Notice Without Call For Competition
Published: 2022-03-02
Buyer: Region Hovedstaden, Center for Ejendomme
Country: DK
Contract type: Works
CPV classification: 45000000: Construction work | 45215100 | 45215140 | 71221000 | 71310000

Technical requirements: Den 12. nov. 2021 (ved udbudsbekendtgørelse 2021/S 220-575673) inviterede Region Hovedstaden (RH) til fælles markedsdialog, om tanker bag den særlige OPP-model for projektet Nyt Børne- og Ungdomspsykiatrisk Center - Nordstjernen (Nyt BUC). Markedsdialogen blev afholdt den 6. dec. 2021, hvor der generelt var en positiv tilbagemelding på RH’s tanker om den særlige OPP-model for projektet.
På den baggrund vil RH afholde en mere individuel markedsdialog med de interesserede tekniske rådgivningsvirksomheder, entreprenørvirksomheder og driftsleverandører, som deltog i den fælles markedsdialog. Formålet er at have en dialog om RH’s planer for aftalemodellen, snitflader for driftselementerne og prissætningsmodellerne. De individuelle markedsdialoger afholdes i uge 11.
RH opfordrer alle virksomheder, som måtte være interesseret i at deltage i den individuelle markedsdialog til at kontakte RH, såfremt de ønsker at deltage i markedsdialogen. Læs mere herom under afsnit II.2.4) og II.2.14)
Nyt Børne- og Ungdomspsykiatrisk Center (Nyt BUC) – Nordstjernen er baseret på Regionsrådets bevilling på 725 mio. kr., hvor ca. 600-675 mio. kr. være indenfor den kommende OPP aftale.
Det vil være en særlig OPP-aftale, da RH vil udbyde projektet på baggrund af en OPP-aftale, hvor RH vil være med i en helhedstænkende samarbejde, der varetager ikke blot egne interesser, men også de kommende samarbejdspartneres interesser. Derudover har RH selv indgået aftale med en finansiel part.
RH's værdier blandt mange er ansvarlighed, troværdighed, tillid og synlighed. RH har på den baggrund skabt en ny fase- og samarbejdsmodel, der skal favne disse principper og værdier og som indgår i OPP-aftalen. Det kommer forventeligt til udtryk ved, at der vil være mindre krav til omfanget af tilbuddet, og at tilbudsperioden dermed bliver kortere end traditionelle OPP-udbud. Efter kontraktindgåelsen vil der være en periode med on-boarding og en samarbejdsfase/projektudviklingsfase. Målet er, at der under on-boarding og samarbejdsfasen/projektudviklingsfasen sikres en tilstrækkelig forventningsafstemning med alle parter tilknyttet projektet, hvor fokus er på drift og totaløkonomi, herunder på synergierne mellem OPP-leverandøren og RH's egen drift, som fx rengøring og CIMT (RH's Center for IT og Medicoteknologi). Samtidig er målet, at RH får en mere aktiv bygherrefunktion i forbindelse med opførelsen af Nyt BUC.
Ved den individuelle markedsdialog ønsker Region Hovedstaden en dialog om prissætningsmodellerne for opførelsesomkostningerne og driftsomkostningerne, snitflader for driftselementer og RH's planer for aftalemodellen.
Dialogen om prissætningsmodellerne vil forventeligt  handle om, hvordan de håndterer det forhold, at OPP-leverandøren ikke kan afgive en fast pris på opførelse og drift af byggeriet, idet projektet udvikles i samarbejdsfasen/projektudviklingsfasen. OPP-aftalen vil forventeligt indeholde prissætningsmodeller for henholdsvis opførelsesomkostningerne og driftsomkostningerne.
Dialogen om snitfladerne for driftselementerne vil forventeligt handle om, hvilke driftselementer der skal indgå i OPP-leverandørens ydelse, idet RH ønsker at skabe de bedste synergier,  uden at det i unødvendigt omfang begrænser antallet af interesserede aktører i markedet og dermed konkurrencen. Dialogen om aftalemodellen vil handle om aftalestrukturen og vilkårene for budgettering og honorar for den projekterende rådgiver.
Markedsdialogen afholdes individuelt med henholdsvis driftsleverandører, tekniske rådgivere og entreprenører. Dialogen med driftsleverandørerne vil fokusere på driftselementerne og prissætningsmodellerne. Dialogen med de tekniske rådgivere vil fokusere på aftalemodellen Dialogen med entreprenørerne vil fokusere på driftselementerne, prissætningsmodellerne og aftalemodellen.
Virksomheder der er interesseret at deltage i den individuelle dialog, opfordres til at kontakte Region Hovedstaden på følgende mail: projektnordstjernen.center-for-ejendomme@regionH.dk
Dialogoplæg, baggrundsmateriale, dato og tidspunkt for dialogmøderne sendes ud til de inviterede aktører i uge 9.